มีประจำเดือนวันที่25 มีอะไรกับแฟนวันที่1 แฟนเอาออกก่อนหลั่งนอกประมาณ3-4นาที แล้วไปล้าง ต่อรอบสอง ไม่มีการหลั่งมีแค่การสอดใส่ มีโอกาสท้องมั้ยคะ
สวัสดีค่ะ หากประจำเดือนมาวันที่ 25 ต.ค. แล้วได้มีเพศสัมพันธ์ในวันที่ 1 พ.ย. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ส่วนการสอดใส่ในครั้งที่ 2 อสุจิที่อาจค้างอยู่ในท่อปัสสาวะ ก็อาจออกมากับน้ำหล่อลื่นในขณะที่อวัยวะเพศยังอยู่ในช่องคลอดได้ และทำให้มีโอกาสตั้งครรภ์ได้ดังนั้น หลังจากนี้ หากจะมีเพศสัมพันธ์ ก็ควรใช้ถุงยางอนามัยป้องกัน และหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น